PATVIRTINTA

Raseinių r. Ariogalos gimnazijos direktoriaus

2022 m. rugpjūčio 31 d. įsakymu Nr. V-214

**RASEINIŲ R. ARIOGALOS GIMNAZIJOS DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Raseinių r. Ariogalos gimnazijos (toliau – Gimnazija) darbuotojų darbo apmokėjimo tvarka (toliau – sistema) reglamentuoja visų Gimnazijos darbuotojų darbo apmokėjimo sistemą, detalizuoja pareiginės algos pastoviosios dalies nustatymo kriterijus, darbo užmokesčio apskaičiavimą esant nukrypimams nuo normalių darbo sąlygų, atsiskaitymo su darbuotojais terminus, nustato darbuotojų kategorijas pagal pareigybes, nurodo kiekvienos pareigybės apmokėjimo formas ir darbo užmokesčio dydžius, papildomo apmokėjimo skyrimo pagrindus ir tvarką.
2. Šios sistemos nuostatos parengtos vadovaujantis Lietuvos Respublikos darbo kodekso nuostatomis ir jas įgyvendinančiais teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo įstatymu (toliau – DAĮ), Gimnazijos darbo tvarkos taisyklėmis ir yra suderintos su kitais Gimnazijos lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.
3. Sistemoje vartojamos sąvokos atitinka Valstybės ir savivaldybių įstaigų darbuotojų darbo apmokėjimo įstatyme apibrėžtas sąvokas.

**II SKYRIUS**

**DARBUOTOJŲ PAREIGYBĖS**

4. Darbuotojų pareigybės yra keturių lygių:

4.1. A lygio – pareigybės, kurioms būtinas ne žemesnis kaip aukštasis išsilavinimas:

4.1.1. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikacinio laipsniu ar jam prilygintu išsilavinimu:

4.1.1.1. A1 lygio pareigybėms pareiginės algos pastoviosios dalies koeficientas didinamas 20 proc.;

4.1.2. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis kolegini s išsilavini9mas su profesinio bakalauro kvalifikaciniu laipsniu ar jam prilygintu išsilavinimu;

4.2. B lygio – pareigybės, kurioms būtinas ne žemesnis kaip aukštesnysis išsilavinimas ar specialus vidurinis išsilavinimas, įgyti iki 1995 metų;

4.3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;

4.4. D lygio – pareigybės, kurioms netaikomi išsilavinimo ar profesinės kvalifikacijos reikalavimai.

5. Gimnazijos darbuotojų pareigybės skirstomos į šias grupes:

5.1. direktoriaus pavaduotojai ugdymui ir ūkio reikalams, kurių pareigybės priskiriamos A lygiui, atsižvelgiant į būtiną išsilavinimą.

5.2. specialistai, kurių pareigybės priskiriamos A arba B lygiui, atsižvelgiant į būtiną išsilavinimą toms pareigoms eiti.

5.2.1. psichologo pareigybė priskiriama A1 lygiui, atsižvelgiant į būtiną išsilavinimą.

5.3. kvalifikuoti darbuotojai, kurių pareigybės priskiriamos C lygiui;

5.4. darbuotojai, kurių pareigybės priskiriamos D lygiui ( toliau – darbininkai);

6. Gimnazijos direktorius tvirtina gimnazijos darbuotojų pareigybių sąrašus, naudodamasis Lietuvos Respublikos ūkio ministro patvirtintu Lietuvos profesijų klasifikatoriaus kodu, pritaikydamas profesijos pavadinimą konkrečiai pareigybei įvardyti ir Raseinių rajono savivaldybės tarybos patvirtintais ugdymo įstaigų etatų normatyvais.

7. Gimnazijos direktorius tvirtina gimnazijos darbuotojų pareigybių aprašymus.

**III SKYRIUS**

**DARBO APMOKĖJIMO ORGANIZAVIMAS**

**PIRMAS SKIRSNIS**

**MINIMALUS DARBO UŽMOKESTIS. NEKVALIFIKUOTAS DARBAS**

8. Konkretūs valandiniai atlygiai, mėnesinės algos, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios darbo apmokėjimo sistemos nuostatas.

9. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei, privaloma ir savanoriška kvalifikacijos tobulinimo tvarka nustatomi darbuotojų pareigybių aprašymuose ir/arba darbo sutartyse.

10. Gimnazijoje taikoma Lietuvos Respublikos Vyriausybės patvirtinta minimalioji mėnesinė alga ir minimalus valandinis atlygis.

11. Minimalus darbo užmokestis – mažiausias leidžiamas atlygis už nekvalifikuotą darbą darbuotojui atitinkamai už vieną valandą ar visą kalendorinio mėnesio darbo laiko normą.

12. Minimalus darbo užmokestis mokamas už nekvalifikuotą darbą.Nekvalifikuotu darbu laikomas darbas, kuriam atlikti nekeliami jokie specialūs kvalifikacinių įgūdžių ar profesinių gebėjimų reikalavimai.

13. Pareigos Gimnazijoje, priskirtinos prie nekvalifikuotų darbų, yra šios: valytojas, kiemsargis, einamojo remonto darbininkas, santechnikas, rūbininkas.

**ANTRASIS SKIRSNIS**

**MOKĖJIMAS UŽ VIRŠVALANDINĮ DARBĄ IR DARBĄ POILSIO IR ŠVENČIŲ DIENOMIS**

14. Dirbant daugiau nei etatu tose pačiose pareigose, už darbą mokamas proporcingai didesnis darbo užmokestis. Su darbuotoju darbo sutartyje sulygus dėl padidinto darbo masto, darbas nelaikomas viršvalandiniu ir darbuotojui mokamas įprastas darbo užmokestis.

15. Už viršvalandinį darbą mokamas ne mažesnis kaip pusantro darbuotojo darbo u-mokesčio dydžio užmokestis. Už viršvalandinį darbą poilsio dieną, kuri nenustatyta pagal darbo grafiką, ar viršvalandinį darbą naktį mokamas ne mažesnis kaip dvigubas darbuotojo darbo užmokestis.

16. Už viršvalandinį darbą švenčių dieną mokamas dviejų su puse darbuotojo darbo užmokesčio dydžio užmokestis.

17. Už darbą švenčių dieną, darbą poilsio dieną, kuri nenustatyta pagal darbo grafiką, mokamas dvigubas darbuotojo darbo užmokestis arba darbuotojo prašymu darbo poilsio ar švenčių dienomis laikas ar viršvalandinio darbo laikas padauginti iš nustatyto (15–16 punktai) atitinkamo dydžio, gali būti pridedami prie kasmetinių atostogų laiko.

**TREČIASIS SKIRSNIS**

**DARBAS NE VISO DARBO LAIKO SĄLYGOMIS. DARBO LAIKO APSKAITA**

18. Sutarus su darbuotoju, kad jis dirbs ne visą darbo laiką, darbo užmokestis mokamas to darbuotojo proporcingai dirbtam laikui.

19. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.

20. Darbo laiko apskaita tvarkoma Gimnazijos direktoriaus įsakymu patvirtinta tvarka nustatytos formos darbo laiko apskaitos žiniaraščiuose.

21. Darbuotojai, atsakingi už darbo laiko apskaitos žiniaraščių pildymą, paskiriami Gimnazijos direktoriaus įsakymu.

22. Užpildytus ir atsakingo asmens pasirašytus darbo laiko apskaitos žiniaraščius tvirtina Gimnazijos direktorius.

23. Patvirtinti darbo laiko apskaitos žiniaraščiai pateikiami Raseinių rajono savivaldybės administracijos Įstaigų centralizuotos buhalterinės apskaitos darbo užmokesčio specialistui per tris darbo dienas mėnesiui pasibaigus.

**KETVIRTASIS SKIRSNIS**

**KASMETINIŲ ATOSTOGŲ APMOKĖJIMAS**

24. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.

25. Atostoginiai išmokami ne vėliau kaip paskutinę darbo dieną prieš kasmetinių atostogų pradžią. Atostoginiai už atostogų dalį, viršijančią dvidešimt darbo dienų (dirbama penkias darbo dienas per savaitę) trukmę, darbuotojui mokami atostogų metu darbo užmokesčio mokėjimo tvarka ir terminais.

26. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.

27. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.

28. Darbuotojams išmokėtos premijos, priedai nėra įprastinė darbo užmokesčio dalis, išmokėtos premijos nėra įtraukiamos apskaičiuojant vidutinį darbo užmokestį. Skaičiuojant kompensaciją už nepanaudotas atostogas, neįskaičiuojamos premijos, priedai, tai nėra įprastinė darbo užmokesčio dalis.

**PENKTASIS SKIRSNIS**

PRIEMOKŲ, PREMIJŲ MOKĖJIMO TVARKA IR SĄLYGOS

29. Gimnazijos darbuotojams ne daugiau kaip vieną kartą per metus gali būti skiriamos premijos:

29.1. atlikus vienkartines ypač svarbias gimnazijos veiklai užduotis;

29.2. labai gerai įvertinus darbuotojo praėjusių kalendorinių metų veiklą;

30. Premija neskiriama, jeigu darbuotojas per paskutinius šešis mėnesius padaro pareigų, nustatytų darbo teisės normose, darbo tvarkos taisyklėse, darbo sutartyje ar kituose lokaliniuose teisės aktuose, pažeidimą.

31. premijos dydį argumentuotai siūlo darbuotoją kuruojantis vadovas, gimnazijos direktorius, siūlymus premijuoti pedagogą gali teikti metodinės grupės pirmininkas.

32. Premijos skiriamos Gimnazijos direktoriaus įsakymu, neviršijant darbuotojui nustatytos pareiginės algos pastoviosios dalies dydžio ir neviršijant Gimnazijai darbo užmokesčiui skirtų lėšų.

33. Gimnazijos direktoriaus įsakymu gali būti skiriamos priemokos:

33.1. už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.

33.2. nepedagoginiams darbuotojams priemokos skiriamos direktoriaus teikimu, nurodant priemokos mokėjimo pagrindą ir dydį.

33.3. Pasikeitus aplinkybėms, dėl kurių buvo skirta priemoka, direktoriaus įsakymu priemokos dydis ir mokėjimo terminas gali būti pakeistas arba mokėjimas nutrauktas.

33.4. Gimnazijos mokytojams gali būti mokamos **premijos vieną kartą metuose,** esant darbo užmokesčio ekonomijai, už kiekvieno mokinio parengimą, dalyvavimą ir laimėtas prizines vietas rajono, tarpzoninėse ir respublikinėse olimpiadose, konkursuose ir olimpinio festivalio\*\* prizininkų parengimą:

|  |  |  |  |  |
| --- | --- | --- | --- | --- |
| **Etapai** | **Dalyvavimas** | **III vieta** | **II vieta** | **I vieta** |
| Rajono\* (Eur) | - | 70 | 90 | 110 |
| Tarpzoninis (Eur) | 130 | - | - | - |
| Respublikinis (Eur) | 150 | 200 | 300 | 500 |

\* Raseinių rajono bendrojo ugdymo mokyklų mokinių olimpiadų ir konkursų rajono etapus organizuoja ir į respublikinius deleguoja Raseinių rajono švietimo pagalbos tarnyba

\*\* Raseinių rajono bendrojo ugdymo mokyklų mokinių olimpinio festivalio rajono etapus organizuoja ir į respublikinius deleguoja Raseinių kūno kultūros ir sporto centras

34.**Už kito darbuotojo pavadavimą mokama**:

34.1. mokytojams mokant direktoriaus paskirtą pareiginės algos pastoviosios dalies dydžio priemoką procentine išraiška už papildomos užduoties, nenustatytos pareigybės aprašyme, vykdymą atsižvelgiant į pravestų pamokų skaičių ir turimą etato dydį. (Priedas Nr.1)

34.2. kitiems darbuotojams mokama, vadovaujantis šios sistemos 33.1. punktu;

34.3. už mokymą namuose apmokama atsižvelgiant į savaitinį dėstomų pamokų skaičių: didinant pastoviosios dallies koeficientą už veiklos sudėtingumą po 1 proc. už 1 savaitinę pamoką.

**ŠEŠTASIS SKIRSNIS**

**DARBO UŽMOKESČIO MOKĖJIMO TERMINAI, TVARKA**

35. Darbo užmokestis darbuotojui mokamas ne rečiau kaip du kartus per mėnesį kiekvieno mėnesio 10 ir 23 dienomis, o jeigu darbuotojas prašo, – kartą per mėnesį.

36. Už darbą per kalendorinį mėnesį atsiskaitoma ne vėliau negu per dešimt darbo dienų nuo jo pabaigos, jeigu darbo teisės normos ar darbo sutartis nenustato kitaip.

37. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.

38. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.

39. Ne rečiau kaip kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę.

40. Darbuotojui raštiškai prašant, darbdavys išduoda darbuotojui pažymą apie darbą Gimnazijoje. Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

**SEPTINTASIS SKIRSNIS**

**IŠSKAITOS IŠ DARBO UŽMOKESČIO**

41. Išskaitos gali būti daromos šiais atvejais:

41.1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;

41.2. grąžinti sumoms, permokėtoms dėl skaičiavimo klaidų;

41.3. atlyginti žalai, kurią darbuotojas dėl savo kaltės padarė darbdaviui;

41.4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva;

41.5. išieškant nustatytas sumas pagal vykdomuosius dokumentus (vykdomieji raštai, išduoti teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai).

42. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.

**AŠTUNTASIS SKIRSNIS**

**LIGOS PAŠALPOS MOKĖJIMAS**

43. Ligos pašalpa mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos pašalpa negali būti mažesnė negu **62,06** procentų pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.

44. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

**IV SKYRIUS**

**GIMNAZIJOJE PATVIRTINTŲ PAREIGYBIŲ DARBO APMOKĖJIMO SĄLYGOS**

PIRMASIS SKIRSNIS

**PAREIGINĖS ALGOS PASTOVIOSIOS DALIES NUSTATYMO GIMNAZIJOS DARBUOTOJAMS KRITERIJAI**

45. Gimnazijos direktorius, nustatydamas pastoviosios dalies koeficientą darbuotojams, atsižvelgia į gimnazijai skirtas lėšas.

46. Gimnazijos direktorius įsakymu tvirtina Gimnazijos pareigybių sąrašą, pareigybių lygius ir pareigybių aprašymus.

47. **A1** lygio pareigybėms pareiginės algos pastoviosios dalies koeficientas didinamas **20 proc**..

48. Gimnazijos mokytojų, pagalbos mokiniui specialistų kvalifikacinės kategorijos nustatomos Švietimo ir mokslo ministro nustatyta tvarka.

49. Gimnazijoje patvirtintos pareigybės, jų darbo apmokėjimas:

49.1. **Gimnazijos direktoriaus pavaduotojas ugdymui**:

49.1.1. gimnazijos direktoriaus pavaduotojui ugdymui pareiginės algos pastovioji dalis nustatoma vadovaujantis DAĮ 5 priedu, atsižvelgiant į pedagoginio darbo stažą, mokinių skaičių ir veiklos sudėtingumą;

49.1.2. vadovaujantis DAĮ 5 priedu, pavaduotojui ugdymui pareiginės algos pastoviosios dalies koeficientas dėl veiklos sudėtingumo:

49.1.2.1. didinamas 5 proc. proc. už mokinių , turinčių specialiųjų ugdymosi poreikių, ugdymo organizavimą, jei ugdoma 10 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių.

49.1.2.2. Gimnazijos direktoriaus pavaduotojų ugdymui pareiginės algos koeficientas nustatomas iš naujo pasikeitus mokinių skaičiui, pedagoginio darbo stažui, veiklos sudėtingumui ar nustačius, kad direktoriaus ar jo pavaduotojo ugdymui pareiginė alga (pastovioji dalis kartu su kintamąja dalimi) viršija praėjusio ketvirčio gimnazijos darbuotojų 4 (keturis) vidutinius pareiginių algų (pastoviųjų dalių kartu su kintamosiomis dalimis) dydžius;

49.2. **Mokytojams:**

49.2.1. dirbantiems pagal bendrojo ugdymo, neformaliojo švietimo programas, darbo krūvį sudaro: kontaktinės valandos (sistemos 2, 3 priedai), veiklos mokyklos bendruomenei ir profesiniam tobulėjimui ( sistemos 4 priedas) skiriamos valandos už konkrečias veiklas mokyklos bendruomenei nepriklausomai nuo etato dalies. Valandos, susijusios su veikla gimnazijos bendruomenei, skiriamos neviršijant maksimalaus valandų, susijusių su veikla mokyklos bendruomenei, skaičiaus, nurodyto Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte, neviršijant gimnazijai skirtų asignavimų ugdymo reikmėms ir suderinus su gimnazijos darbo taryba. Vienos mokytojo pareigybės darbo laiko norma – **1512 valandų per mokslo metus**;

49.2.2. pareiginės algos pastovioji dalis nustatoma vadovaujantis DAĮ 5 priedu, atsižvelgiant į pedagoginio darbo stažą, kvalifikacinę kategoriją:

49.2.2.1. lietuvių kalbos ir literatūros mokytojui;

49.2.2.2. anglų kalbos mokytojui;

49.2.2.3. vokiečių kalbos mokytojui;

49.2.2.4. rusų kalbos mokytojui;

49.2.2.5. matematikos mokytojui;

49.2.2.6. informacinių technologijų mokytojui;

49.2.2.7. istorijos mokytojui;

49.2.2.8. pilietiškumo mokytojui;

49.2.2.9. geografijos mokytojui;

49.2.2.10. fizikos mokytojui;

49.2.2.11. biologijos mokytojui;

49.2.2.12. chemijos mokytojui;

49.2.2.13. dailės mokytojui;

49.2.2.14. muzikos mokytojui;

49.2.2.15. choreografijos mokytojui;

49.2.2.16. tikybos mokytojui;

49.2.2.17. etikos mokytojui;

49.2.2.18. fizinio ugdymo mokytojui;

49.2.2.19. technologijų mokytojui;

49.2.2.20. žmogaus saugos mokytojui;

49.2.2.21. ekonomikos mokytojui;

49.2.2.22. pradinio ugdymo mokytojui;

49.2.2.23. neformaliojo švietimo mokytojui;

49.2.3. vadovaujantis DAĮ 5 priedo 1 skyriaus 2 punktu, mokytojams pareiginės algos koeficientai **dėl veiklos sudėtingumo** priklausomai nuo mokinių skaičiaus klasėje, kurioje dirba mokytojas, didinami:

|  |  |  |
| --- | --- | --- |
| Veiklos kriterijai, dėl kurių didinamas pareiginės algos pastoviosios dalies koeficientas. Jei Mokytojas moko: | Ugdomų mokinių skaičius klasėje | Koeficiento didinimo procentai |
| Mokinius, dėl įgimtų ar įgytų sutrikimų turinčius **vidutinius** specialiuosius ugdymosi poreikius | 1 | 0 |
| 2-3 | 1 |
| 4-6 | 2 |
| 7 ir daugiau | 3 |
| Mokinius, dėl įgimtų ar įgytų sutrikimų turinčius **didelius ar labai didelius** specialiuosius ugdymosi poreikius | Už kiekvieną mokinį pareiginės algos pastoviosios dalies koeficientas didinamas 1 procentu. | |
| Vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programą. | 1 | 2 |
| 2 | 3 |
| 3 | 4 |
| 4 | 5 |
| 5 ir daugiau | 6-15 |

**Jeigu mokytojo, dirbančio pagal bendrojo ugdymo programą, veikla atitinka du ir daugiau nustatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

49.2.4. Mokytojams, mokantiems mokinį, kuriam dėl ligos ar patologinės būklės skirtas mokymas namuose, už mokymą namuose apmokama atsižvelgiant į savaitinį dėstomų pamokų skaičių: didinant pareiginės algos pastoviosios dallies koeficientą už veiklos sudėtingumą po 1 proc. už 1 savaitinę pamoką.

49.2.5. mokytojų darbo krūvis gali keistis dėl objektyvių priežasčių (sumažėjus mokinių skaičiui klasėje ir dėl to nedalijant klasės į grupes tam tikrų dalykų pamokose, mokiniams nesirenkant neformaliojo vaikų švietimo užsiėmimų, pasikeitus ugdymo planui ir panašiai);

49.2.6. mokytojai apie kitais mokslo metais jiems numatomą darbo krūvio sandarą informuojami iki prasidedant jų kasmetinėms vasaros atostogoms.

49.2.7. to paties dalyko mokytojų kontaktinės valandos aptariamos metodinėje grupėje ir numatomos rengiant gimnazijos ugdymo planų projektus, tarpusavio susitarimus. Gimnazijos direktorius atsižvelgia į argumentuotus pačių dalyko mokytojų pasiūlymus ir pageidavimus. Skirstant kontaktines valandas, atsižvelgiama į klasių komplektų skaičių, mokinių skaičių, mokytojo kompetenciją, pedagoginę patirtį, mokytojo įgytą kvalifikaciją ir veiklos rezultatus.

49.2.8. mokytojų darbo krūvio sandara priklauso nuo:

49.2.8.1. gimnazijos ugdymo plane numatytų dalykui mokyti skirtų valandų skaičiaus;

49.2.8.2. mokinių skaičiaus klasėje ar grupėje;

49.2.8.3. valandų, skirtų mokinių ugdymo (si) poreikiams tenkinti ir mokymosi pagalbai teikti;

49.2.8.4. lėšų ugdymo planui įgyvendinti;

49.2.8.5. mažėjant dalyko pamokų skaičiui:

49.2.8.5.1. pirmiausia sudaroma galimybė pasirinkti mokomojo dalyko pamokų skaičių mokytojui, kuris dirba tik gimnazijoje;

49.2.8.5.2. atsižvelgiama į darbuotojo darbo stažą gimnazijoje, kvalifikacinę kategoriją, veiklos vertinimą.

49.3. **pagalbos mokiniui specialistams** pareiginės algos pastoviosios dalies koeficientas nustatomas vadovaujantis DAĮ 5 priedu, atsižvelgiant į pedagoginio darbo stažą, kvalifikacinę kategoriją, veiklos sudėtingumą ir nustatomas fiksuotas mėnesinis darbo užmokesčio dydis::

49.3.1. socialiniam pedagogui;

49.3.2. psichologui;

49.3.3. specialiajam pedagogui;

49.3.4. logopedui;

49.4. **socialinio pedagogo** darbo laikas per savaitę yra 36 valandos (Ne daugiau kaip 60 procentų darbuotojo darbo laiko skiriama tiesioginiam darbui su švietimo pagalbos gavėjais – poreikių įvertinimas, konsultavimas, o kita jų darbo laiko dalis skiriama netiesioginiam darbui su švietimo pagalbos gavėjais – veiklų planavimas, pasirengimas, dokumentų rengimas, bendradarbiavimas švietimo pagalbos klausimais).

Socialiniam pedagogui pareiginės algos pastoviosios dalies koeficientai didinami dėl veiklos sudėtingumo po 1 procentą už kiekvieną mokinį, turinčių įgimtų ar įgytų sutrikimų didelių ar labai didelių specialiųjų ugdymosi poreikių.

49.5. **logopedo ir specialiojo pedagogo** darbo laikas per savaitę yra 30 valandų (18 kontaktinių tiesioginiam darbui su vaikais ir 12 nekontaktinės netiesioginiam darbui su vaikais).

Logopedui ir specialiajam pedagogui pareiginės algos pastoviosios dalies koeficientai didinami dėl veiklos sudėtingumo po 1 procentą už kiekvieną mokinį, turinčių įgimtų ar įgytų sutrikimų didelių ar labai didelių specialiųjų ugdymosi poreikių.

49.6. **psichologo** darbo laikas per savaitę yra 36 valandos (Ne daugiau kaip 60 procentų darbuotojo darbo laiko skiriama tiesioginiam darbui su švietimo pagalbos gavėjais – poreikių įvertinimas, konsultavimas, o kita jų darbo laiko dalis skiriama netiesioginiam darbui su švietimo pagalbos gavėjais – veiklų planavimas, pasirengimas, dokumentų rengimas, bendradarbiavimas švietimo pagalbos klausimais).

**Psichologui** pedagogui pareiginės algos pastoviosios dalies koeficientai didinami dėl veiklos sudėtingumo po 1 procentą už kiekvieną mokinį, turinčių įgimtų ar įgytų sutrikimų didelių ar labai didelių specialiųjų ugdymosi poreikių.

49.6.1. *psichologo pareigybė priskiriama A1 lygio pareigybei*, kadangi asmenys, norintys dirbti šiose pareigose, turi būti įgiję ne žemesnį kaip aukštąjį universitetinį išsilavinimą su magistro kvalifikaciniu laipsniu. Pagal DAĮ 7 straipsnio 6 dalį *psichologų pareiginės algos pastoviosios dalies koeficientas yra didinamas 20 procentų.*

49.7. pagalbos mokiniui specialistų pareiginės algos pastoviosios dalies koeficientas nustatomas iš naujo pasikeitus pedagoginiam darbo stažui, kvalifikacinei kategorijai.

49.8. **Pailgintos mokymosi dienos grupės auklėtojo** darbo laikas per savaitę yra 32 val.

49.8.1. pailgintos mokymosi dienos grupės auklėtojui pareiginės algos pastovioji dalis nustatoma vadovaujantis DAĮ 5 priedu, atsižvelgiant į pedagoginio darbo stažą, kvalifikacinę kategoriją ir nustatomas fiksuotas mėnesinis darbo užmokesčio dydis.

49.9. **Neformaliojo švietimo mokytojui** pareiginės algos pastovioji dalis nustatoma vadovaujantis DAĮ 5 priedu, atsižvelgiant į pedagoginio darbo stažą ir veiklos sudėtingumą, nustatomas fiksuotas mėnesinis darbo užmokesčio dydis:

50. **Gimnazijos direktoriaus pavaduotojo ūkio reikalams** pareiginės algos pastoviosios dalies koeficientas nustatomas pagal DAĮ 1 priedą priklausomai nuo profesinio darbo patirties (metais).

**51. Gimnazijos specialistų** ( B lygio) ir kvalifikuotų darbuotojų (C lygis) pareiginės algos pastovioji dalis priklauso nuo pareigybės lygio ir profesinio darbo patirties, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos pareigybės aprašyme nustatytos analogiškos funkcijos. Koeficientas nustatomas pagal DAĮ 3 ir 4 priedus. Fiksuotas mėnesinis darbo užmokesčio dydis, atsižvelgiant į gimnazijai skirtas lėšas mokamas:

51.1. bibliotekininkui;

51.2. raštvedžiui;

51.3. sekretoriui;

51.4. duomenų bazių administratoriui;

51.5. kompiuterinių sistemų specialistui;

51.6. laborantui;

51.7. vairuotojui

51.8. elektrikui

51.9. mokytojo padėjėjui

52. pareiginės algos pastovioji dalis minimalios mėnesinės algos dydžio nustatoma darbininkams (D lygis):

52.1. pastatų ir sistemos priežiūros, einamojo remonto darbininkui;

52.2. valytojui;

52.3. rūbininkui;

52.4. kiemsargiui;

52.5. santechnikui;

53. Apskaičiuojant darbuotojų pareiginės algos pastoviąją dalį, taikomas galiojantis Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinis dydis.

54. Konkrečių darbuotojų, priskirtų atitinkamoms pareigybėms, pareigos nustatomos pareigybės aprašymuose. Darbo sutartyje gali būti numatytos ir kitos darbuotojo darbo apmokėjimo sąlygos, tačiau jos negali prieštarauti šiai darbo užmokesčio sistemai.

55. Darbuotojui įgijus aukštesnę kvalifikaciją, direktoriaus sprendimu tokiam darbuotojui gali būti mokamas didesnis darbo užmokestis arba pritaikytas didesnis darbo apmokėjimo tarifas. Esant laisvoms darbo vietoms, kurioms keliami aukštesni reikalavimai, tokios darbo vietos pirmiausia pasiūlomos Gimnazijos darbuotojams, įgijusiems aukštesnę kvalifikaciją. Tokiu atveju darbuotojui taikoma užimamos aukštesnės pareigybės atlyginimų sistema.

**ANTRASIS SKIRSNIS**

**PAREIGINĖS ALGOS KINTAMOSIOS DALIES MOKĖJIMO TVARKA IR SĄLYGOS**

56. ***Kiekvienais metais, iki vasario 28 d.*** gimnazijos direktorius, atsižvelgdamas į gimnazijos direktoriaus pavaduotojų ugdymui, direktoriaus pavaduotojo ūkio reikalams siūlymus, darbuotojams, dirbantiems pagal darbo sutartis (direktoriaus pavaduotojams ugdymui, direktoriaus pavaduotojui ūkio reikalams, B lygio specialistams, C lygio kvalifikuotiems darbuotojams, nustato metines užduotis, susijusias su gimnazijos vidaus administravimu bei veiklos efektyvumo didinimu, siektinus rezultatus ir jų vertinimo rodiklius. Prireikus, nustatytos metinės užduotys, siektini rezultatai ir jų vertinimo rodikliai einamaisiais metais gali būti vieną kartą pakeisti arba papildyti, bet ne vėliau kaip iki liepos 1 d.

57. Darbuotojo pareiginės algos kintamoji dalis gali būti nustatyta priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieneriems metams.

58. Darbuotojų, dirbančių pagal darbo sutartis, pareiginės algos kintamos dalis nustatymas priklauso nuo praėjusių metų veiklos vertinimo rezultatų pagal jam nustatytas metines užduotis, pasiektus rezultatus ir jų vertinimo rodiklius. *Vertinimas atliekamas kiekvienais metais iki vasario 28* d., jeigu darbuotojas gimnazijoje dirbo ne trumpiau 6 mėn. per praėjusius kalendorinius darbo metus.

Įvertinus darbuotojų praėjusių metų veiklą:

58.1. labai gerai – vieneriems metams gali būti nustatomas pareiginės algos kintamosios dalies dydis - ne mažiau kaip 15 proc. pareiginės algos pastoviosios dalies, jei pakanka lėšų;

58.2. gerai - vieneriems metams gali būti nustatomas pareiginės algos kintamosios dalies dydis - ne mažiau kaip 5 proc. pareiginės algos pastoviosios dalies, jei pakanka lėšų;

58.3. patenkinamai – vienerius metus nenustatomas pareiginės algos kintamosios dalies dydis;

58.4. nepatenkinamai – vieneriems metams nustatomas mažesnis pareiginės algos pastoviosios dalies koeficientas, tačiau ne mažesnis nei DAĮ nustatytas tai pareigybei minimalus koeficientas, galima sudaryti su darbuotoju rezultatų gerinimo planą, kurio vykdymas įvertinamas ne anksčiau kaip po 2 mėn. Rezultatų gerinimo planą įvertinus nepatenkinamai, su darbuotoju gali būti nutraukiama darbo sutartys pagal Darbo kodekso 57 straipsnio 1 dalies 2 punktą.

58.5. Pareiginės algos kintamoji dalis:

58.5.1. pareiginės algos kintamoji dalis, atsižvelgiant į praėjusių metų veiklos vertinimą, nustatoma vieneriems metams ir gali siekti iki 50 procentų pareiginės algos pastoviosios dalies;

58.5.2. konkrečius pareiginės algos kintamosios dalies dydžius pagal darbo apmokėjimo sistemą nustato gimnazijos direktorius;

58.5.3. *po darbuotojų metinės veiklos vertinimo gimnazijos direktorius per 10 d. priima sprendimą dėl darbuotojo kintamosios dalies nustatymo, kuris įgyvendinamas per 1 mėn. nuo sprendimo priėmimo dienos ir galioja iki kito darbuotojų kasmetinio veiklos vertinimo.*

58.6. Darbuotojų pareiginės algos kintamoji dalis nustatoma gimnazijos direktoriaus įsakymu.

58.7. Mokytojams, pagalbos mokiniui specialistams, darbininkams pareiginės algos kintamoji dalis nenustatoma.

58.8. Priemokų ir pareiginės algos kintamosios dalis suma negali viršyti 60 proc. pareiginės algos pastoviosios dalies dydžio.

**IV SKYRIUS**

**DARBUOTOJŲ DARBO LAIKAS**

59. Darbuotojai kiekvienais metais iki rugsėjo 1 dienos, gimnazijos direktoriui pateikia prašymą dėl darbo laiko grafiko tvirtinimo pagal kiekvieną pareigybę.

60. Vidiniu susitarimu darbuotojai gali dalį laiko dirbti nuotoliniu būdu. Esant pageidavimui dirbti nuotoliniu būdu darbuotojas turi nurodyti darbo laiko dalį ir darbo vietą.

60.1. Pedagogų nuotolinis darbo laikas apskaičiuojamas pagal gimnazijoje priimtą metodiką: mokytojo savaitinis valandų skaičius dauginamas iš konkretaus dalyko mokytojo valandų, skirtų pagal didžiausią mokinių skaičių klasėje - ugdomajai veiklai planuoti, pasiruošti pamokoms, mokinių mokymosi pasiekimams vertinti procentinės išraiškos ir gauta suma dar kartą dauginama iš tos pačios procentinės išraiškos (2 priedas).

60.2. Pedagogas norintis dalį darbo laiko dirbti nuotoliniu būdu, turi pateikti prašymą gimnazijos direktoriui pagal patvirtintą formą (5 priedas).

60.3. Dirbti nuotoliniu būdu skiriama darbuotojo prašymu arba šalių susitarimu. Darbuotojo atsisakymas dirbti nuotoliniu būdu negali būti teisėta priežastis nutraukti darbo sutartį ar pakeisti darbo sąlygas. (DK 52 straipsnio 2 d.). Jeigu darbdavys neįrodo, kad tai sukeltų per dideles sąnaudas, jis privalo tenkinti darbuotojo prašymą dirbti nuotoliniu būdu ne mažiau kaip penktadalį visos darbo laiko normos, tais atvejais, kai to reikalauja nėščioji, neseniai pagimdžiusi ar krūtimi maitinanti darbuotoja, darbuotojas, auginantis vaiką iki trejų metų, ir darbuotojas, vienas auginantis vaiką iki keturiolikos metų arba neįgalų vaiką iki aštuoniolikos metų, arba darbuotojas, pateikęs prašymą, pagrįstą sveikatos priežiūros įstaigos išvada apie jo sveikatos būklę.

Jeigu dirbdamas nuotoliniu būdu darbuotojas patiria papildomų išlaidų, susijusių su jo darbu, darbo priemonių įsigijimu, įsirengimu ir naudojimu, jos privalo būti kompensuotos tarpusavio susitarimu.

**V SKYRIUS**

**BAIGIAMOSIOS NUOSTATOS**

61. Gimnazijos darbuotojų darbo užmokesčio dydis tikslinama kiekvienais mokslo metais ir /ar pasikeitus teisės aktams, atitinkamai sistema peržiūrima ne rečiau kaip vieną kartą metuose arba pasikeitus teisės aktams.

62. Sistema patvirtinta konsultuojantis su Gimnazijos darbuotojais, laikantis lyčių lygybės ir nediskriminavimo kitais pagrindais principų.

63. Darbuotojai ir kiti atsakingi asmenys su šia sistema yra supažindinamipasirašytinai elektroninėmis priemonėmis ir privalo laikytis joje nustatytų įpareigojimų bei atlikdami savo darbo funkcijas vadovautis Sistemoje nustatytais principais.

64. Gimnazijos direktorius turi teisę iš dalies arba visiškai pakeisti šią sistemą. Su pakeitimais darbuotojai ir kiti atsakingi asmenys supažindinami pasirašytinai.

65. Ši darbo apmokėjimo sistema yra talpinama gimnazijos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darbo apmokėjimo sistemos

1 priedas

**PRIEMOKOS DYDIS PROCENTINE IŠRAIŠKA DĖL APMOKĖJIMO UŽ PAMOKŲ PAVADAVIMĄ NUO 2022-09-01**

|  |  |  |  |  |  |
| --- | --- | --- | --- | --- | --- |
| **Pravestų pamokų skaičius** | **Etato dydis** | | | | |
| **1,0 ir daugiau** | **0,99 – 0,75** | **0,74 – 0,5** | **0,49 – 0,25** | **0,24 ir mažiau** |
| **1-3** | 4 % | 5 % | 7 % | 10 % | 20 % |
| **4-6** | 6 % | 8 % | 10 % | 15 % | 22 % |
| **7-10** | 8 % | 10 % | 13 % | 20 % | 24 % |
| **11-13** | 10 % | 12 % | 17 % | 25 % | 26 % |
| **14-17** | 12 % | 15 % | 20 % | 27 % | 27 % |
| **18-21** | 15 % | 19 % | 25 % | 28 % | 28 % |
| **22-25** | 20 % | 25 % | 27 % | 29 % | 29 % |
| **26 ir daugiau** | 25 % | 27 % | 29 % | 30 % | 30 % |

* Priemokos mokamos pagal Darbo apmokėjimo įstatymo 10 straipsnio 1 punkto 2 dalį ir negali viršyti
* 30 proc. pareiginės algos pastoviosios dalies dydžio.

Raseinių r. Ariogalos gimnazijos

darbo apmokėjimo sistemos

2 priedas

**VALANDŲ, SKIRIAMŲ UGDOMAJAI VEIKLAI PLANUOTI, PASIRUOŠTI PAMOKOMS IR MOKINIŲ MOKYMOSI PASIEKIMAMS**

**VERTINTI, SKAIČIUS (PROCENTAIS NUO KONTAKTINIŲ VALANDŲ) NUO 22-09-01**

|  |  |  |  |  |  |  |
| --- | --- | --- | --- | --- | --- | --- |
| Programa, ugdymo, mokymo sritis, dalykas | Mokytojams, kurių darbo stažas iki 2 metų | | | Mokytojams, kurių darbo stažas 2 ir daugiau metų | | |
| mokinių s | aičius klasėje (grupėje) | | mokinių skaičius klasėje (grupėje) | | |
| ne daugiau kaip 11 | 12-20 | 21 ir daugiau | ne daugiau kaip 11 | 12-20 | 21 ir daugiau |
| 1. Bendrojo ugdymo programų dalykai: | x | | | | | |
| 1.1. Pradinis ugdymas (visi dalykai) | 70 | 75 | 80 | 50 | 55 | 60 |
| 1.2. Pagrindinis ir vidurinis ugdymas: | x | | | | | |
| 1.2.1. Dorinis ugdymas (tikyba, etika) | 62 | 64 | 66 | 42 | 44 | 46 |
| 1.2.2. Lietuvių kalba ir literatūra | 74 | 78 | 80 | 54 | 58 | 60 |
| 1.2.3. Užsienio kalba | 67 | 70 | 73 | 47 | 50 | 53 |
| 1.2.4. Matematika | 70 | 73 | 75 | 50 | 53 | 55 |
| 1.2.5. Informacinės technologijos | 65 | 68 | 70 | 45 | 48 | 50 |
| 1.2.6. Gamtamokslinis ugdymas | 65 | 68 | 70 | 45 | 48 | 50 |
| 1.2.7. Socialinis ugdymas | 65 | 68 | 70 | 45 | 48 | 50 |
| 1.2.8. Menai, technologijos, fizinis ugdymas, kiti dalykai | 60 | 62 | 64 | 40 | 42 | 44 |
| 2. Neformaliojo švietimo (išskyrus ikimokyklinio ir priešmokyklinio ugdymo) programos | 55 | 60 | 64 | 40 | 42 | 44 |

Raseinių r. Ariogalos gimnazijos

darbo apmokėjimo sistemos

3 priedas

**VALANDŲ, SKIRIAMŲ VADOVAUTI KLASEI (GRUPEI), SKAIČIUS MOKYTOJUI PER MOKSLO METUS NUO 22-09-01**

|  |  |  |  |
| --- | --- | --- | --- |
| Mokinių skaičius klasėje (grupėje) | **Ne daugiau kaip 11** | **12-20** | **21 ir daugiau** |
| Valandų, skiriamų vadovauti klasei (grupei), skaičius mokytojui per mokslo metus | **152** | **180** | **210** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Raseinių r. Ariogalos gimnazijos

Darbo apmokėjimo sistemos

4 priedas

**RASEINIŲ R. ARIOGALOS GIMNAZIJA**

**MOKYTOJŲ VEIKLŲ MOKYKLOS BENDRUOMENEI VALANDŲ PASKIRSTYMAS NUO 2022-09-01**

|  |  |  |
| --- | --- | --- |
| **Veikla** | | **Valandos** |
| **6.1. Bendradarbiavimo veiklos, skirtos mokyklos veiklai planuoti, tobulinti, pozityviam mokyklos mikroklimatui kurti, ugdymo ir švietimo pagalbos kokybei, mokykloje ugdomų mokinių saugumui užtikrinti:** | | |
| 6.1.1. dalyvavimas, vadovavimas darbo grupėms ar komisijoms, jų veiklos administravimas ar koordinavimas | Vadovavimas veiklos kokybės įsivertinimo grupei | 40 val. |
| Dalyvavimas veiklos kokybės įsivertinimo grupėje | 20 val. |
| Dalyvavimas vaiko gerovės komisijoje | 20 val. |
| 6.1.2. dalyvavimas mokyklos savivaldos veikloje ir / ar savivaldos veiklos administravimas | Dalyvavimas gimnazijos taryboje | 5 val. |
| Gimnazijos tarybos susirinkimų protokolavimas | 10 val. |
| Dalyvavimas atestacinėje komisijoje | 5 val. |
| Atestacinės komisijos posėdžių protokolavimas | 10 val. |
| Vadovavimas mokytojų tarybai | 30 val. |
| Mokytojų tarybos posėdžių protokolavimas | 30 val. |
| Mokinių savivaldos veiklos koordinavimas | 50 val. |
| Dalyvavimas darbo taryboje | 5 val. |
| 6.1.3. mokyklos renginių ar tikslinių edukacinių veiklų organizavimas ir dalyvavimas jose; | Dalyvavimas Tolerancijos ugdymo centro veikloje | 30 val. |
| Muzikinių renginių organizavimas | 30 val. |
| Gimnazijos renginių organizavimas | 10-50 val. |
| 6.1.4. mokyklos informacinių technologijų diegimo ir taikymo ugdymo procese, socialinių tinklų grupių veiklos koordinavimas. | Elektroninio dienyno administravimas | 40 val. |
| Gimnazijos internetinės svetainės administravimas | 10-40 val. |
| **6.2. Mokyklos ugdymo turinio formavimo veiklos:** | | |
| 6.2.1. bendrų dalyko ar ugdymo srities veiklų koordinavimas ir dalyvavimas jose | Vadovavimas metodinei grupei | 70 val. |
| Vadovavimas metodinei tarybai | 110 val. |
| Socialinio emocinio ugdymo veiklų koordinavimas | 10 val. |
| Sveikos gyvensenos veiklų koordinavimas | 10 val. |
| 6.2.2. mokyklos ugdymo turiniui įgyvendinti skirtų programų, dalyko kurso ar dalyko modulio programų rengimas | Dalyko modulio, pasirenkamo dalyko programos rengimas | 5 val. |
| 6.2.3. mokyklos projektų, skirtų mokyklos ugdymo turiniui kurti ir įgyvendinti, rengimas ir jų įgyvendinimas | Dalyvavimas projekto „Jaunimas gali“ veiklose | 15 val. |
| 6.2.4. dalyvavimas tarptautiniuose, nacionaliniuose ir / ar regioniniuose projektuose ir (ar) jų įgyvendinimas | Dalyvavimas eTwinning projekto veiklose | 10 val. |
| Dalyvavimas technologinės kūrybos mentorystės programos pradinių klasių mokytojams „Technologijos vedliai" veiklose | 15 val. |
| Konsorciumo projektų grupės veiklų koordinavimas | 35 val. |
| Erasmus plius „Aukdamas atsakingai auginu” veiklų koordinavimas | 35 val. |
| Projekto „Rieda mokslo banga” veiklų įgyvendinimas | 20 val. |
| Dalyvavimas projekto „Olimpinis judėjimas“ veiklose | 30 val. |
| 6.2.5. informacinių komunikacijos technologijų taikymo ugdymo turinyje, skaitmeninio ugdymo turininio kūrimo veiklų koordinavimas |  |  |
| 6.2.6. edukacinių erdvių, mokymosi aplinkų, ugdymo priemonių kūrimas ir priežiūra | Edukacinių erdvių kūrimas ir priežiūra | 20-40 val. |
| Pradinio ugdymo metodinių priemonių priežiūra | 10 val. |
| Kalbų laboratorijos programinės įrangos atnaujinimas ir dalyvavimas SmartLab programoje | 5 val. |
| Gamtos mokslų laboratorijos priežiūra ir laboratorinių darbų rengimas | 20 val. |
| Muziejaus priežiūra ir veiklos organizavimas | 30 val. |
| Edukacinių stendų priežiūra | 20 val. |
| Technologijų ugdymo priemonių priežiūra | 20 val. |
| Tūkstantmečio mokyklų programos veiklų įgyvendinimas | 20 val. |
| **6.3. Konsultavimo ir patirties sklaidos veiklos:** | | |
| 6.3.1. pedagoginių darbuotojų didaktinis, dalykinis konsultavimas |  |  |
| 6.3.2. kvalifikacijos tobulinimo programų rengimas ir įgyvendinimas mokykloje |  |  |
| **6.4. Vertinimo, ekspertavimo veiklos:** | | |
| 6.4.1. brandos egzaminų, pagrindinio ugdymo pasiekimų patikrinimų, nacionalinių mokinių mokymosi pasiekimų patikrinimų ir kitų mokymosi pasiekimų patikrinimų vykdymas ir mokinių rezultatų vertinimas | Pagrindinio ugdymo pasiekimų patikrinimų mokinių darbų vertinimas | 10-20 val. |
| Užsienio kalbos lygių nustatymo mokinių darbų vertinimas | 10 val. |
|  |  |
| 6.4.2. mokyklos inicijuotų mokinių mokymosi pasiekimų patikrinimų užduočių rengimas |  |  |
| 6.4.3. mokytojų praktinės veiklos ir / ar ugdymo proceso vertinimas |  |  |
| **6.5. Mokinių ugdymosi poreikiams tenkinti skirtos edukacinės, ugdomosios veiklos:** | | |
| 6.5.1. edukacinių renginių, konkursų, olimpiadų, išvykų organizavimas ir dalyvavimas juose | Respublikinio priešmokyklinio amžiaus vaikų ir pradinių klasių mokinių piešinių konkurso „Žiemos magija“ organizavimas | 5 val. |
| Respublikinio konkurso „Rašau diktantą – 2023“ organizavimas | 5 val. |
| Anglų kalbos viktorinos „Be Smart" organizavimas | 10 val. |
| Anglų kalbos konkurso „Spelling Bee" organizavimas | 10 val. |
| Anglų kalbos rajoninio spektaklio „Drama Reborn organizavimas” | 10 val. |
| Konkurso „Gimtinės spalvos“ organizavimas | 5 val. |
| Anglų kalbos konkurso „Fun Tasks” organizavimas | 10 val. |
| Raseinių rajono bendrojo ugdymo mokyklų pradinių klasių mokinių eilėraščių konkurso "Tau, mamyte" organizavimas | 10 val. |
| Sporto renginių organizavimas | 20 val. |
| 6.5.2. olimpiadų, konkursinių užduočių rengimas ir mokinių darbų vertinimas | Olimpiadų, konkursinių užduočių rengimas ir mokinių darbų vertinimas | 10 val. |
| 6.5.3. mokinių konsultavimas jiems rengiantis olimpiadoms, konkursams, varžyboms ir pan. | Dalyvavimas mokinių konsultacinio centro darbe. | 10-200 val. |
| 6.5.4. mokinių ugdymo karjerai veiklų vykdymas |  |  |
| **6.6. Kita:** | | |
| 6.6.1. bendradarbiavimo su mokyklos partneriais veiklos, apimančios bendrų projektų, renginių organizavimą ir jų įgyvendinimą mokykloje ar už jos ribų | VDU universitetinės klasės veiklų koordinavimas | 30 val. |
| Informacijos apie gimnazijos renginius sklaida | 10 val. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Raseinių r. Ariogalos gimnazijos

Darbo apmokėjimo sistemos

5 priedas

Forma patvirtinta

Raseinių r. Ariogalos gimnazijos direktoriaus

2020 m. rugpjūčio 31 d. įsakymu Nr. V-135a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos)

Gimnazijos direktoriui

Arvydui Stankui

**P R A Š Y M A S**

**DĖL DARBO NUOTOLINIU BŪDU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prašau man leisti dirbti \_\_\_\_\_\_ val. per savaitę nuotoliniu būdu.

Nuotolinio darbo atlikimo vieta (tikslus adresas, kur bus dirbama): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Telefono numeris, kuriuo bus palaikomas ryšys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Nuotolinio darbo pradžios ir pabaigos laikas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

* Suprantu, jog esant tarnybinei būtinybei privalau ne vėliau kaip per pusantros valandos atvykti į savo darbo vietą.
* Suprantu, kad privalau atvykti į darbo vietą jei pageidaujamą dirbti nuotoliniu būdu dieną yra numatyti posėdžiai, pasitarimai, susitikimai, diskusijos ar kiti renginiai.
* Patvirtinu, kad nuotolinio darbo vieta ir naudojamos darbo priemonės atitinka būtinus saugos ir sveikatos reikalavimus;
* Patvirtinu, kad įsipareigoju laikytis nuotolinio darbo saugos reikalavimų darbo funkcijų atlikimo metu.
* Patvirtinu, jog trauma patirta laiku, kuris pagal susitarimą nepriskiriamas darbo laikui, arba su darbo funkcijų atlikimu nenusijusiomis aplinkybėmis, įvykis nebus laikomas nelaimingu atsitikimu darbe.
* Pasižadu laikytis Lietuvos Respublikos Vyriausybės 2013 m. liepos 24 d. nutarimu Nr. 716 patvirtintame Bendrųjų elektroninės informacijos saugos reikalavimų apraše nustatytų elektroninės informacijos saugos reikalavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, parašas)